Romeo Benetti

Romeo Benetti (* 20. Oktober 1945 in Albaredo d’Adige (VR), Italien) is en ehmalger italieensch Footballspeler.

 Karriere 
In sein Jöögd speel he för AC Bolzano, AC Siena, Taranto FC un US Palermo. De in dat zentraal Middelfeld spelen Benetti keem 1968 in de Serie A to Juventus Turin, kunn sück Juveaber tonächst nich dörsetten un wessel för een Saison to Sampdoria Genua, um denn in de Saison 1970/71 bi AC Mailand den Dörbröök to schaffen. An‘ 25. September 1971 geev he ok sien Debüt in de italieensch Football-Natschonalmannschap, wo he gau to’n Stammspeler wurr. 1973 wunn he mit Milan den Europapokal vun de Pokalsieger. Een Johr later hörr he to den italieenschen Kader bi de Football-Weltmeesterschap 1974 in Düütschland. 

1976 hett Juventus Turin en Ersatz för Fabio Capello söcht un funn hüm in Romeo Benetti. Mit Juventus wurr Benetti 1977 un 1978 tweemal italieensch Meester, bi de Football-Weltmeesterschap 1978 in Argentinien wurr he mit Italien Veert. 1979 wessel he to’n Utklang vun sien Loopbahn to’n AS Rom.

För de Natschonalmannschap hett he insgesamt 55 Lännerspelen maakt, un dorbi twee Doren schaaten. Sien Speelstil wurrd as ehrder hart un kompromisslos beschreven.

 Weblenken 
 Benetti up FIFA.com
 Einsatzdaten beim italienischen Verband (italieensch)
 Romeo Benetti up weltfußball.de

Kategorie:Mann
Kategorie:Börger von Italien
Kategorie:Boren 1945
Kategorie:Footballspeler (Italien)